钦定古今图书集成/明伦汇编/氏族典/第431卷 > 赵秉文
## 钦定古今图书集成/明伦汇编/氏族典/第431卷 > 赵秉文

按《金史赵秉文传》：“秉文，字周臣，磁州滏阳人。登大定
二十五年进士第，调安塞簿。以课最迁邯郸令，再迁
唐山。丁父忧，用荐者起复南京路转运司都勾判官。
明昌六年，入为应奉翰林文字，同知制诰。上书论宰
相胥持国当罢，宗室守贞可大用。章宗召问，言颇差
异，于是命知大兴府事。有司论秉文上书狂妄，坐废。”
后起为同知岢岚军州事，转北京路转运司度支判
官。泰和二年，召为户部主事，迁翰林修撰，出为宁边
州刺史。三年，改平定州。《大安》初，召为兵部郎中，俄转
翰林直学士。贞祐四年，拜翰林侍讲学士。兴定元年，
转侍读学士，拜礼部尚书，同修国史，知集贤院事。又
明年，知贡举，坐取进士卢亚重用韵，削两阶，因请致
仕。五年，复为礼部尚书。哀宗即位，改翰林学士，卒。